

**JAVNI POZIV ZA UČENIKE**

**ZA MOBILNOST (STRUČNU PRAKSU) U SEVILLI, ŠPANJOLSKA**

**tijekom 2024./2025. školske godine u okviru Erasmus+ programa**

**2024-1-HR01-KA121-VET-000218273**

Pozivaju se učenici 3. i 4. razreda smjera tehničar za telekomunikacije (odabir 4 učenika), tehničar za računalstvo (odabir 6 učenika) i tehničar za poštanske i financijske usluge (odabir 4 učenika) da popune prijavnicu za sudjelovanje u odobrenom projektu u sklopu Erasmus+ programa, kako bi sudjelovali u mobilnosti u sklopu akreditacije u trajanju od 2 tjedna u siječnju 2025. godine u Sevilli, Španjolska. Neće se prihvaćati prijave učenika koji su sudjelovali u stručnoj praksi u Portugalu od 11.-24.2.2024. kako bi se i ostalim učenicima pružila prilika da sudjeluju. **Sve detaljne informacije možete dobiti od projektne koordinatorice Andree Belić.**

Za prijavu je potrebno ispuniti prijavni obrazac, skenirati potpisanu suglasnost roditelja, napraviti Europass životopis na engleskom jeziku (kreirajte profil na web stranici <https://europa.eu/europass/eportfolio/screen/profile-wizard?lang=hr> te popunite stavke koje se odnose na osobne podatke, radno iskustvo ako ga imate, obrazovanje i osposobljavanje te osobne vještine - jezične i digitalne) i napisati motivacijsko pismo (ne duže od jedne stranice) te priložiti svu potrebnu dokumentaciju koja potkrepljuje dobivene bodove (sliku svjedodžbe prethodno završenog razreda, potvrde, rješenja, uvjerenja o prebivalištu i sl., osim za prepreke vezane za obrazovne poteškoće za koje postoji valjana dokumentacija u školi) prema kriteriju odabira i poslati u e-mailu na **erasmus.tsrmd@gmail.com**.

**Prijave treba dostaviti do 15. studenog 2024. u 12:00 sati.** Nepotpune i nepravodobne prijave neće se razmatrati.

Za učenike koji ne uče engleski kao obvezan strani jezik, a žele se prijaviti na natječaj, testiranje iz engleskog jezika bit će organizirano **11.11.2024. u 14:50 sati** u prostoru škole i rezultati testiranja će se bodovati za kriterij znanje engleskog jezika.

Dužnosti učenika na mobilnosti su: voditi Dnevnik rada i ispunjavati sve obaveze i zadatke koje im zadaju mentori na stručnoj praksi, slušati i poštovati osobe u pratnji, mentore i drugo osoblje, poštivati sva pravila stručne prakse, pridržavati se kućnog reda u hotelu, paziti na osobne dokumente i druge dokumente tijekom putovanja i boravka na mobilnosti, poštovati druge učenike te voditi računa o kulturi ponašanja u stranoj državi. Nakon povratka, učenici su dužni popuniti EU upitnik.

Privremeni rezultati natječaja će pod zaporkama biti objavljeni na oglasnoj ploči u školi i mrežnoj stranici škole **20. studenog 2024. godine**.

Na privremene rezultate natječaja učenici mogu podnijeti žalbu do **25. studenog 2024. u 12:00**. Žalba se može odnositi samo na vlastite bodove i učenik se ne može žaliti na bodove koji su dodijeljeni drugim učenicima. Učenici žalbu na rezultate natječaja trebaju podnijeti u pisanom obliku koristeći se priloženim Obrascem za žalbu koji treba poslati na e-mail **erasmus.tsrmd@gmail.com**. Odgovor na žalbu biti će dostavljen u roku 3 dana od dana isteka roka za žalbu. Konačni rezultati biti će objavljeni na oglasnoj ploči u školi i mrežnoj stranici škole **29. studenog 2024. godine**.

Ocjenu zaprimljenih prijava i bodovanje rezultata izvršit će Povjerenstvo za odabir učenika u sastavu:

1. Marko Vujnović, mag. ing. el., v.d. ravnatelja
2. Andrea Belić, mag. ing. el., nastavnik strukovnih predmeta i koordinator Erasmus+ programa
3. Krunoslav Brzak, dipl. ing. prometa, nastavnik strukovnih predmeta
4. Žarko Cvjetojević, mag. ing. el., nastavnik strukovnih predmeta
5. Petar Trlajić, mag. ing. el., nastavnik strukovnih predmeta i voditelj stručne prakse

Veselimo se Vašim prijavama!

U Zagrebu, 5. studenog 2024.

Projektna koordinatorica, Andrea Belić